Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 983

6. Szabadulás a fogságból, lefogásból. Küzdõ játékok: „Ne lépj ki a körbõl”, „Vedd el a botot”, „Bottal körben”. A birkózás egyszerûbb elemei (grundbirkózás). Értékelés Értékeljük a küzdõsportban elsajátított alaptechnikák végrehajtását, tanítványaink magatartásbeli megnyilvánulásait. TERMÉSZETBEN ÛZHETÕ SPORTOK Cél Az iskolai környezet és az idõjárást figyelembe véve a tanórákat lehetõleg a szabad téren valósítsuk meg. A változó hõmérséklethez igazodva fokozzuk tanítványaink tûrõképességét, edzettségét, fizikai teljesítményüket. A szabadidõsportágakat nagyobb arányban ismertessük meg tanulóinkkal, mert ha megszeretik valamelyiket, valószínû meghatározóvá válik a szabadidejük eltöltésében. Biztosítsunk széles kínálatot, hogy mindenki találjon számára megfelelõ sportágat. A foglalkozásokat a lazább keretek ellenére aprólékosan szervezzük (tervezzük), gondosan határozzuk meg a játékszabályokat, ezzel is biztosítva a sérülések elkerülését. Követelmény A szabadban végzett testedzés (az évszaktól függetlenül) váljék számára megszokott tevékenységgé. Ismerje a szabadtéri testedzés (testnevelési óra) legfontosabb egészségi és balesetvédelmi rendszabályit. Rendszeresen végezzen szabadtéri sporttevékenységet. Egy szabadtéri sportágban nyújtson elfogadható (jó) teljesítményt. Tartalom – túrázási formák, gyalog-, kerékpártúra (duatlon) a helyi tantervben pontosan meghatározott idõpontban, szép élményt adó helyszínen, – különbözõ helyváltoztató eszközök: BMX, görkorcsolya, gördeszka, futball stb. – téli sportok: szánkózás, síelés, korcsolyázás, (jégkorong), – vízi sportok: evezés, kajak, kenu, (hétvégi program - tábor keretében, szünidõben), – asztalitenisz, tollaslabda (tenisz a testnevelési órán a legalapvetõbb technikai elemek, elsõsorban a sportág megismertetése lehetséges, fõleg az órán kívüli keretekben végezhetõ). – futással, dobással, ütéssel kombinált népi játékok (várméta stb.). Értékelés Tanórán kívüli egyéb „sportos” tevékenység (rekreáció). Tanórán kívüli iskolai testnevelés (iskolai sportkör). Munkamorál, munkafegyelem. ÚSZÁS Aerobic jellegû különbözõ távú úszások a jó technikai szint szilárdítása céljával, rövidebb távú versenyek, versengések. Tartalom Játékok és gimnasztika a vízben. A választott úszásnem technikájának csiszolása, gyakorlása. Teljesítmény növelése. A továbbhaladás feltételei A rendgyakorlatoknál törekvés a társakhoz igazodó, egyöntetû végrehajtásra. Néhány alapvetõ gimnasztikai gyakorlat végzése. az atlétikai mozgások megközelítõen helyes technikai végrehajtása. A torna gyakorlatelemek összekötésének biztonsága. Labdajátékokban a csapattársakkal való együttmûködésre törekvés. Küzdeni tudás és sportszerûség. Teljesítményre törekvés a tanult úszásnem(ek)ben. Az emberi motorikum fejlesztése, fejleszthetõsége Az emberi mozgásteljesítmények biofizikai, fiziológiai és pszichológiai jellemzõi különbözõ megjelenési formákban mérhetõk, ezért a mozgásfejlõdés törvényszerûségeit több szakterület kutatói vizsgálják (orvosok, pszichológusok, biológusok, a testnevelés és a sport szakemberei stb). A testnevelés és sport saját modelljében a különbözõ életkori és teljesítményszakaszokban a motorikus fejlettség szintjére keresi a választ. A hazai és külföldi szakemberek a motorikus képességek fejlõdésének tanulmányozásához legfõbb faktorként: – a kondicionális képességek, és – a koordináció vizsgálatát jelölik meg. A motorikus képességek fejlõdését, fejlesztését befolyásoló legfõbb tényezõk: – a biológiai fejlõdés/érés és – a sokoldalú általános és speciális fizikai képzés. A motorikus képességek színvonala függ: – az adottságtól (öröklött fiziológiai, biológiai, testi adottságok) és – a gyakorlástól. A motoros képességek, tehát adottságokra épülnek és tevékenység közben, gyakorlás folyamán fejlõdnek. A biológiai érés során a szervrendszerek eltérõ ütemû fejlõdést mutatnak, s ennek következtében az egyes életkorokban a képzésben, a sportbeli felkészítésben más és más képesség, vagy tulajdonság fejlõdés/fejlesztési lehetõsége kerül elõtérbe. Azokat a testnevelés és sport szempontjából legfogékonyabb idõszakokat, amikor a szervrendszeri funkciók különösen érzékenyen válaszolnak a külsõ ingerekre a „fejlesztési optimum” szakaszának, vagy az ún. szenzitív idõszaknak nevezzük. A teljes érettség elérésével – a felnõtt kor kezdetén, amikor a kronológiai és biológiai életkor között a legkisebb az eltérés – a motorikus fejlettség (a koordinációs és kondicionális képességek) színvonala eléri az egyénre jellemzõ felnõttkori szintet. Ezért olyan lényeges az egész nemzet számára, hogy az általános politika szerves részeként egy preventív szemléletû iskolai testnevelés és sport keretén belül fiataljaink fizikai állapotának tervszerû, tudatos fejlesztése kiemelt feladat legyen a közoktatás minden szintjén. Az eddigi vizsgálataink azt bizonyítják, hogy az oktatásban eltöltött évek alatt – a „pillanatnyi” fizikai állapotának megfelelõ, képesség szerinti differenciált terheléssel – még a leggyengébb testi – biológiai - fiziológiai adottságú fiatal általános fizikai teherbíró-képessége is fejleszthetõ arra a szintre, hogy gyenge fizikuma miatt „egészségileg hátrányos” helyzetét megszüntetve, azonos eséllyel lépjen ki a „nagybetûs életbe”. A motoros tesztek és végzésük ajánlott sorrendje (a motoros tesztek végzésekor a gerinc- és izületvédelem szabályait be kell tartani.)

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes